über den Eingang des Parzivals. 
sin gwalt an breit sich verret, 
ie lengr ie witr, alumbe än endes vinden. 
als er ie än angenge was got lebende, 
er ist und richset immer 
hie und dort äwege fröude uns immer gebende. 
6. Volkomen ist ebentrehtec 
sin herschaft, diu niht slifet. 
mit siner maht almehtec 
er himel und erde und wäc al umbegrifet. 
daz ist in siner hant ein kleine balle, 
und sinen klären ougen 
durchsihtie lüter baz dan kein cristalle. 
7. Daz darftu, menschen künne, 
doch haben niht für wunder. 
baz dann durch glas vil dünne 
siht er durch aller menschen herze besunder. 
sit alliu dince von siner kraft geschehende 
sint mit geschefte üz nihte, 
noch sanfler ist er elliu dince durchsehende. 
8. Diu mangen tüsent mile 
sint niht umb sust benennet: 
noch manger jäar mit wile 
der mensche lebt in eweger fröud erkennet, 
oder in noeten ewiclich zer helle. 
die wil der mensche ist lebende, 
got git im wal ze nemen swelhz er welle. 
9. Undr allen creatiuren 
die got schaffen ruochte, 
die reinn und die gehiuren, 
dä bi was einiu gar diu üz ersuochte: 
swie höch got mensch und engel hät geedelet, 
noch edeler ist diu tugende, 
der edel ob aller edel höhe wedelet. 
10. Wie bin ich des nu mugende? 
wä kan ich daz bewaeren? 
